**Karupoja sügav uni**

Elas kord üks karupoeg, kes unistas näha talve. Sügisel ütles karupoeg oma sõpradele oravale ja jänesele, et nad peavad ta talve alguses üles ajama. Jänes ja orav olid sellega nõus ning karupoeg läks koopasse magama.

Kui talv kätte jõudis, läksid orav ja jänes karupoega äratama. Nad proovisid karupoega äratada. Nad hüüdsid, sikutasid ja sakutasid teda karvaderst, kuid karupoeg ei ärganud. Siis lõid orav ja jänes käega ja läksid koju.

Kevadel, kui karu ärkas, oli ta orava ja jänese peale tige. Ta läks nende juurde ja küsis kurja häälega: ,,Miks te mind ei äratanud?” Sõbrad vastasid: ,,Aga me ju proovisime sind äratada, kuid sa ei ärganud.” Seda kuuldes ei olnud karupoeg enam pahane. Kuid ta tahtis teada, kuidas oraval ja jänesel talv möödus ning mida nad tegid.

Möödus jälle aasta ning karupoeg palus jälle sõpradel ennast talve alguses üles ajada. Sõbrad olid sellega nõus ning karu läks magama. Kui talv algas, läksid sõbrad koopasse karupoega üles ajama. Seekord peksid sõbrad pottide ja pannidega, kuid see ei ajanud karupoega üles. Siis tulid sõbrad heale mõttele. Nad tõid koopasse kelgu ning lükkasid karupoja selle peale ning viisid karupoja õue. Nad viisid karupoja kelgumäele. Oravale tuli meelde tema nutitelefon. Ta mõtles, et pildistab kõike, mida nad teevad üles, et kevadel karupojale näidata, mida nad tegid. Jänes oli nõus ning nad lükkasid karu mäest alla. Samal ajal filmis orav teda. Kui karupoeg oli mäest alla jõudnud, jooksid sõbrad talle järele. Mäe all tegid sõbrad koos karupojaga selfi ning pärast seda lumeingleid. Kui lumeinglid olid valmis tehtud, tegi orav nendest pilti. Nüüd läksid sõbrad järve äärde ning panid uisud jalga. Orav ja jänes panid ka karupojale uisud jalga. Kuigi orav ja jänes ei jõudnud karupoega püsti hoida, et teda ka uisutama saada, said nad siiski järve ääres karupojaga pildistada.

Lõpuks läksid sõbrad koopa juurde tagasi. Orav ja jänes tegid karu koopa ette lumemehe. Orav ja jänes tõmbasid karupoja koos kelguga lumemehe ette ning tegid pilti. Siis viisid nad karu koopasse tagasi, sest oli juba hilja.

Kevadel, kui karu ärkas, nägi ta, et orav ja jänes ootasid, et ta ärkaks, sest nad tahtsid juba pilte näidata ning seda nad ka tegid. Karupoeg oli väga rõõmus, et tal on nii head sõbrad.

Janely Ilves

5.b klass

Parksepa Keskkool